
	1.
	Konceptuālā ziņojuma projekts
Konceptuālais zinojums
	Iebildums
Atbilstoši MK 02.12.2014. noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 29.punktam (turpmāk – MKN Nr.737) konceptuālam ziņojumam pievieno detalizētus aprēķinus par papildus nepieciešamā finansējuma ietekmi uz valsts budžetu un pašvaldību budžetiem atbilstoši normatīvajam aktam par tiesību akta sākotnējās ietekmes izvērtēšanas kārtību. Ņemot vērā minēto, nepieciešams precizēt konceptuālā ziņojuma projekta VII sadaļu “Ietekme uz valsts budžetu un pašvaldību budžetu” un pielikumu, ievērojot MKN Nr.737 norādīto kārtību. Attiecīgi FM atzinumu varēs sniegt, kad tiks iesniegti detalizēti aprēķini.
Piedāvātā redakcija
-
	Irina Družiņina (FM)

	2.
	Konceptuālā ziņojuma projekts
Konceptuālais zinojums
	Iebildums
Konceptuālā ziņojuma projekta VII sadaļā “Ietekme uz valsts budžetu un pašvaldību budžetu” 2.risinājuma varianta pie ceturtā pasākuma norādītā informācija (42.lpp.) par prioritāro pasākumu pieteikumu 2024.-2026.gadam ietvaros iesniegtajiem priekšlikumiem nav aktuāla, ņemot vērā, ka nav norādītas summas, kas tika sniegtas atbilstoši VM 09.08.2023. vēstulē Nr.01-13FM-2/3468 “Par Veselības ministrijas prioritāro pasākumu pieteikumu 2024.-2026.gadam (precizēts)” norādītajai informācijai. Vienlaikus ņemot vērā to, ka likumprojekta “Par valsts budžetu 2024. gadam un budžeta ietvaru  2024., 2025. un 2026. gadam” sagatavošanas ietvaros valdības diskusijas par prioritārajiem pasākumiem ir noslēgušās un saskaņā ar Ministru kabineta 26.09.2023. sēdes protokola Nr.47 43.§ 2.punktu attiecīgi lēmumi par atbalstāmiem prioritārajiem pasākumiem ir pieņemti, lūdzam izvērtēt, vai konceptuālā ziņojuma projektā joprojām ir norādāma informācija par iesniegto prioritāro pasākumu pieteikumu summām, kas neguva atbalstu.
Piedāvātā redakcija
-
	Irina Družiņina (FM)

	3.
	Konceptuālā ziņojuma projekts
Konceptuālais zinojums
	Iebildums
Ņemot vērā konceptuālā ziņojuma projekta VII sadaļā “Ietekme uz valsts budžetu un pašvaldību budžetu” norādīto, ka 2.risinājuma pirmā pasākuma trešajai, ceturtajai, piektajai un sestajai daļai nav ietekmes uz budžetu, nav saprotams, vai veidosies ietekme uz budžetu pirmās un otrās daļas īstenojamiem pasākumiem. Līdz ar to nepieciešams precizēt informāciju.
Piedāvātā redakcija
-
	Irina Družiņina (FM)

	4.
	Konceptuālā ziņojuma projekts
Konceptuālais zinojums
	Iebildums
Nepieciešams precizēt konceptuālā ziņojuma projekta VII sadaļu “Ietekme uz valsts budžetu un pašvaldību budžetu”, 2.risinājuma variantam pie katras daļas norādot, vai plānots/neplānots izveidot papildu štata vietas. Gadījumā, ja būs nepieciešams izveidot jaunas papildu štata vietas, tad nepieciešams norādīt to skaitu, vienlaikus papildinot ar detalizētiem aprēķiniem. Vēršam uzmanību, ka atbilstoši VSS 30.03.2023. sēdes protokola Nr.12 4.§ “Par atlīdzību un amata vietām tiesību aktu projektos” 1.punktam tiesību aktu projekti, kuru turpmākai ieviešanai būs nepieciešama papildu pastāvīgu amata vietu izveide, obligāti saskaņojami ar Valsts kanceleju (Valsts pārvaldes politikas departamentu).
Piedāvātā redakcija
-
	Irina Družiņina (FM)

	5.
	Rīkojuma projekts
 Konceptuālais ziņojums par zāļu finansiālo pieejamību
	Priekšlikums
Saskaņā ar MKN Nr.737 30.punktu MK rīkojumā par konceptuālu ziņojumu norāda:
30.1. atbalstīto problēmas risinājuma variantu;
30.2. atbildīgās institūcijas, tām noteiktos uzdevumus un to izpildes termiņus atbilstoši atbalstītajam risinājuma variantam;
30.3. ja nepieciešams, politikas plānošanas dokumentus, kas atzīstami par spēku zaudējušiem.
Ņemot vērā šo noteikumu 30.2.apakšpunktā minēto, lūdzam MK sēdes protokollēmuma projektā iekļauto 2.punktu, kas satur uzdevumu Veselības ministrijai sadarbībā ar Finanšu ministriju, pārcelt uz MK rīkojuma projektu, kā arī rīkojuma projektā Veselības ministriju norādīt kā atbildīgo institūciju.
 
Piedāvātā redakcija
-
	Irina Družiņina (FM)

	6.
	Rīkojuma projekts
2. Jautājums par papildu finansējuma piešķiršanu Veselības ministrijai 2025. gadam un turpmāk ik gadu skatāms Ministru kabinetā likumprojekta "Par valsts budžetu 2025. gadam un budžeta ietvaru 2025.-2027. gadam" sagatavošanas procesā kopā ar visu ministriju iesniegtajiem prioritārajiem pasākumiem atbilstoši valsts budžeta finansiālajām iespējām.
	Priekšlikums
Nepieciešams precizēt MK rīkojuma projekta 2.punktā norādīto likumprojekta nosaukumu uz “Par valsts budžetu 2025. gadam un budžeta ietvaru 2025., 2026. un 2027.gadam”, attiecīgi precizējot konceptuālā ziņojuma projekta VII sadaļas “Ietekme uz valsts budžetu un pašvaldību budžetu” pēdējo rindkopu.
Piedāvātā redakcija
-
	Irina Družiņina (FM)

	7.
	Konceptuālā ziņojuma projekts
Konceptuālais zinojums
	Priekšlikums
Lūdzam konceptuālā ziņojuma projekta 16.lapā aiz 6.tabulas svītrot vārdus “Finanšu ministrija iekasē”.
 
Piedāvātā redakcija
-
	Tatjana Jacuka (FM)

	8.
	Konceptuālā ziņojuma projekts
Konceptuālais zinojums
	Priekšlikums
Lūdzam visā konceptuālā ziņojuma projekta tekstā lietot vienādu terminoloģiju atbilstoši Pievienotās vērtības nodokļa likuma terminoloģijai, proti, “PVN samazinātā likme”, tai skaitā, precizējot konceptuālā ziņojuma projekta 37.lapā vārdus uz “samazinātā PVN rēķina”.
Piedāvātā redakcija
-
	Tatjana Jacuka (FM)



